A hazai sós ropogtatnivalók piacának vezető gyártójaként kiemelt felelősséggel kezeljük az alapvető élelmiszerbiztonsági követelményeknek való megfelelés mellett a vállalatunk környezetre gyakorolt hatásait, beleértve az energiafelhasználással összefüggő környezeti terhelések csökkentését, mindezekkel összefüggésben, a győri gyárunkban az energiagazdálkodási teljesítmény növelését, hatékony energiagazdálkodás működtetését.

Az energiagazdálkodási politikánk kiterjed az energiaellátás és az energiagazdálkodás feltételrendszerének kialakítására, a jövőbeni energiaigények és a számításba vehető energiaforrások tartós összhangjának biztosítására, a környezetvédelmi szempontok érvényesítésére az energiagazdálkodásban, a gazdaságos működés biztosításának figyelembevétele, valamint a társadalmi érdekek érvényesítése mellett.

**Felhasznált energiafajták**

Felmértük a jelentős energia-felhasználással járó tevékenységeinket, meghatároztuk és szabályozzuk a hozzájuk tartozó folyamatainkat, valamint azokat a területeket, amelyek a legnagyobb energia fogyasztásért felelősek.

A gyártás alapvetően két fő energiahordózóra, illetve energiafajtára alapul: földgázra és villamos energiára.

**Energiapolitikai alapelveink és célkitűzéseink**

Az energiagazdálkodás folyamatos fejlesztése iránt a vezetőség elkötelezett. Meghatároztuk és dokumentáltuk az Energiagazdálkodási Irányítási Rendszer működtetéséhez kapcsolódó felelősségi köröket.

Az energiagazdálkodási politika alapelvei befolyással vannak a versenyképességünkre, az ellátás biztonságára és a környezetvédelmi szempontokra. Ezen elvek érvényre juttatása összetett feltételrendszer rendelkezésre állását, és számos – az üzemeltetéshez / folyamatirányításhoz kapcsolódó – feladat elvégzését kívánja meg, éppen ezért valamennyi tevékenységünket az alábbi alapelvek mentén végezzük el:

* Az energiaellátás biztonságának megőrzése, fokozása, ennek érdekében a működési folyamatok szabályozása, a szabályozási folyamatok egységes rendszerben történő kezelése, különös tekintettel a meglévő irányítási rendszereinkkel történő összhangra
* Energiafelhasználásunk folyamatos figyelemmel kísérése, energia-megtakarítási lehetőségek meghatározása, folyamatos értékelése, kapcsolódó fejlesztési intézkedések meghatározása
* Az energiafelhasználás optimalizálása, energiateljesítmény növelése, az Energiagazdálkodási Irányítási Rendszer folyamatos fejlesztése, ehhez kapcsolódóan az energiagazdálkodási célok, előirányzatok és kapcsolódó cselekvési tervek kidolgozása, szükséges információk és erőforrások biztosítása, intézkedések végrehajtása, valamint azok státuszainak nyomon követése
* Energiagazdálkodási politikánk, célkitűzéseink, szabályozásaink munkatársaink felé történő kommunikálása
* Az energiahatékonysági szempontok érvényesítése mind a meglévő berendezéseknél, infrastruktúra elemeknél, mind pedig a jövőbeni fejlesztéseknél
* Az energia-beszerzés feltételeinek összhangja az energiapolitika alapelveivel. Az Intersnack Magyarország Kft. üzletpolitikájának összhangja az energiapolitika alapelveivel
* Energiagazdálkodáshoz kapcsolódó jogszabályi és egyéb vállalt követelmények figyelemmel kísérése, valamint a követelmények betartása.
* Az infrastruktúra rendszeres, szabályozott karbantartása

Az energiagazdálkodási politikánkkal kapcsolatos felülvizsgálati és esetleges módosítási kérdéseit a vezetőségi átvizsgálások során tárgyaljuk.

Győr, 2019.09.29.

Vadim Markin

Gyárigazgató